Miss Universe 2003

Ang Miss Universe 2003 ay ang ika-52 edisyon ng Miss Universe pageant, na ginanap sa Figali Convention Center, Lungsod ng Panama, Panama noong 3 Hunyo 2003.

Pagkatapos ng kompetisyon, kinoronahan ni Justine Pasek ng Panama si Amelia Vega ng Republikang Dominikano bilang Miss Universe 2003. Ito ang kauna-unahang tagumpay ng Republikang Dominikano sa kasaysayan ng kompetisyon. Nagtapos bilang first runner-up si Mariángel Ruiz ng Beneswela, samantalang nagtapos bilang second runner-up si Cindy Nell ng Timog Aprika. 

Mga kandidata mula sa pitumpu't-isang bansa at teritoryo ang lumahok sa kompetisyong ito. Pinangunahan nina Billy Bush at Daisy Fuentes ang kompetisyon. Nagtanghal sina Chayanne at Bond sa edisyong ito. Ito ang unang edisyon na ipinalabas sa NBC.

 Kasaysayan 
link=https://en.wikipedia.org/wiki/File:Panamacity.png|thumb|360x360px|Lungsod ng Panama, ang host city ng Miss Universe 2003

 Lokasyon at petsa ng kompetisyon 
Sa pagtatapos ng Miss Universe 2002, inanunsyo ng mga host na sina Phil Simms at Daisy Fuentes na ang ika-52 edisyon ng kompetisyon ay magaganap sa Lungsod ng Panama, Panama. Ito ang ikalawang beses na naganap ang kompetisyon sa Panama; nag unang pagkakataong idinaos ang kompetisyon ay naganap noong 1986. Naganap ang kompetisyon sa noo'y-kakagawa lang na Figali Convention Center.

Dahil sa SARS outbreak na naganap noong panahong iyon, hinihiling ng noo'y-alkalde ng Lungsod ng Panama na si Juan Carlos Navarro na magpakita ng mga medikal na sertipikasyon at iba pang mga dokumento ang mga kandidata na nakasulat sa wikang Ingles at Espanyol nang hindi bababa sa dalawang araw bago sila dumating sa Lungsod ng Panama upang matiyak na hindi kakalat ang virus sa lungsod, gayundin sa bansang Panama.

 Pagpili ng mga kalahok 
Ang mga kalahok mula sa pitumpu't-isang bansa at teritoryo ay napili upang lumahok sa kompetisyon. Limang kandidata ang napili matapos ang pag-urong ng orihinal na kalahok.

 Mga pagpalit 
Iniluklok si Nour El-Semary bilang kinatawan ng Ehipto matapos bumitiw si Miss Egypt 2003 Horreya Farghally dahil sa haka-hakang siya ay patagong ikinasal. Iniluklok si Katrin Susi bilang kinatawan ng Estonya dahil hindi pasok sa age requirement ng Miss Universe si Miss Estonia 2003 Maili Nomm. Iniluklok si Iwona Makuch bilang kinatawan ng Polonya matapos magdesisyon ni Miss Poland 2002 Marta Matyjasik na unahin muna ang kanyang pag-aaral. Dapat sanang lalahok si Miss Czech Republic 2002 Kateřina Průšová, ngunit siya ay napalitan ni Kateřina Smržová dahil sa mahina si Průšová sa pakikipag-usap gamit ang wikang Ingles. 

Dapat sanang lalahok si Miss Russia 2002 Svetlana Koroleva sa edisyong ito, ngunit dahil lumahok ito sa Miss Europe 2002 at nanalo, hindi na maaaring lumahok si Koroleva sa Miss Universe. Isang maliit na pageant ang inorganisa ng Miss Russia Organization upang magkaroon ng kinatawan ang Rusya sa Miss Universe, na siyang pinalanunan ni Yulia Ahonkova. Gayunpaman, dahil hindi pasok sa age requirement si Ahonkova, pinili na lamang ng Miss Russia Organization si Nizhny Novgorod upang lumahok sa edisyong ito, ngunit tinanggihan ng Miss Universe Organization ang paglahok ni Novgorod dahil sa kanyang mga litratong hubad sa Playboy Russia. Sa huli, iniluklok na lamang ang  runner-up ng Miss Russia 2002 na si Oksana Bondarenko upang lumahok sa Miss Universe. 

 Mga pagbalik at mga pag-urong sa kompetisyon 
Unang sumali sa edisyong ito ang bansang Serbya at Montenegro, at bumalik ang mga bansang Arhentina, Bagong Silandiya, Barbados, Belis, at Taywan. Huling sumali noong 1999 ang Barbados, noong 2000 ang Belis, at noong 2001 ang Arhentina, Bagong Silandiya, at Taywan.

Hindi sumali sina Bethsaida Smith ng Kapuluang Birheng Britaniko at Kimberly Castro Reyes ng Hilagang Kapuluang Mariana dahil sa pinansiyal na dahilan. Hindi sumali ang mga bansang Gana, Kapuluang Birhen ng Estados Unidos, Kenya, Portugal, Tsile, at Urugway sa edisyong ito matapos na mabigo ang kanilang organisasyong pambansa na magdaos ng kompetisyong pambansa o magtalaga ng kalahok.

Bumitiw sa kompetisyon si Miss Iceland 2002 Manuela Ósk Harðardóttir dulot ng dehydration sa kasagsagan ng paunang kompetisyon. Hindi sumali sina Donna Tuara ng Kapuluang Cook at Joyce Ramarofahatra ng Madagaskar dahil sa pinansiyal na dahilan. Hindi sumali si Tiziana Mifsud ng Malta dahil natanggalan ng lisensya ang kanilang mga organisasyon upang magpadala ng kandidata sa Miss Universe. Hindi sumali sina Mounia Achlaf ng Alherya at Melanie Putria Dewita Sari ng Indonesya dahil sa hindi isiniwalat na dahilan.

 Partisipasyon ng Beneswela sa Miss Universe 
Noong 9 Mayo 2003, inanunsyo ng Miss Venezuela Organization na hindi lalahok si Miss Venezuela 2002 Mariángel Ruiz dahil sa mahigpit na kontrol sa foreign exchange na ipinataw ng noo'y Pangulo ng Beneswela na si Hugo Chávez upang maiwasan ang capital flight. Ito ang naging dahilan upang hindi makuha ng organisasyon ang kanilang mga pondo sa dolyar upang maipadala si Ruiz sa Panama na siyang humantong sa pagbitiw ni Ruiz. Ayon sa pangulo ng Miss Venezuela Organization na si Osmel Sousa, USD $80,000 ang franchise fee na kinakailangan upang maipadala si Ruiz sa Panama. Gayunpaman, pinigilan ng negoysanteng Benesolanong si Gustavo Cisneros ang pagbitiw ni Ruiz at pinondohan niya ito papuntang Panama. Ito ay matapos hikayatin ng noo'y-Pangulo ng Panama na si Mireya Moscoso si Cisneros na magkaroon ng kandidata ang Beneswela sa Miss Universe.

 Mga resulta 

 Mga pagkakalagay 
Pagkakalagay Kandidata Miss Universe 2003  Republikang Dominikano – Amelia Vega 1st runner-up  Beneswela – Mariángel Ruiz 2nd runner-up  Timog Aprika – Cindy Nell 3rd runner-up  Serbiya at Montenegro – Sanja Papić 4th runner-up  Hapon – Miyako Miyazaki Top 10  Brasil – Gislaine Ferreira
  Kanada – Leanne Cecile
  Namibya – Ndapewa Alfons
  Republikang Tseko – Kateřina Smržová
  Trinidad at Tobago – Faye Alibocus Top 15  Anggola – Ana Sebastião
  Estados Unidos – Susie Castillo
  Gresya – Marietta Chrousala
  Panama – Stefanie de Roux
  Peru – Claudia Ortiz de Zevallos

 Mga espesyal na parangal 
ParangalNagwagiMiss Photogenic  Porto Riko – Carla TricoliMiss Congeniality  Antigua at Barbuda – Kai DavisBest National Costume  Republikang Dominikano – Amelia Vega

 Kompetisyon 

 Pormat ng kompetisyon 
Mula sa sampu ng nakaraang taon, labinlimang semi-finalist ang napili sa pamamagitan ng paunang kompetisyon at ang mga closed-door interview. Lumahok sa evening gown competition ang labinlimang mga semi-finalist, at kalaunan ay pinili ang sampung mga semi-finalist. Lumahok sa swimsuit competition ang sampung mga semi-finalist at kalaunan ay pinili ang limang pinalista. Limang pinalista ang sumabak sa paunang question-and-answer round at final question.

 Komite sa pagpili 

 Maria Celeste Arraras – Portorikenyang awtor at broadcast journalist para sa Telemundo
 Deborah Carthy-Deu – Miss Universe 1985 mula sa Porto Riko
 Roberto Cavalli – Italyanong fashion designer
 Richard Johnson – Amerikanong mamamahayag para sa The Washington Post
 Amelia Marshall – Amerikanang aktres
 Audrey Quock – Amerikanang modelo at aktres
 Peter Reckell – Amerikanong aktor
 Mathew St. Patrick – Amerikanong aktor
 Fernanda Tavares – Brasilenyang supermodel

 Mga kandidata 
Pitumpu't-isang kandidata ang kumalahok para sa titulo.
Bansa/TeritoryoKandidataEdadBayan AlemanyaAlexsandra Vodjanikova19Munich AlbanyaDenisa Kola20Peshkopi AnggolaAna Sebastião19Luanda Antigua at BarbudaKai Davis23Saint John's ArhentinaLaura Romero22La Plata ArubaMalayka Rasmijn26Paradera AustralyaAshlea Talbot19Sydney BahamasNadia Johnson21Eleuthera BarbadosNadia Forte20Bridgetown BelhikaJulie Taton19Jambes BelisBecky Bernard21Lungsod ng Belis BeneswelaMariángel Ruiz23Maracay BrasilGislaine Ferreira19Belo Horizonte BulgaryaElena Tihomirova22Panagyurishte BulibyaIrene Aguilera24Santa Cruz de la Sierra CuraçaoVanessa van Arendonk22Willemstad EhiptoNour El-Semary22Cairo EkwadorAndrea Jácome23Guayaquil El SalvadorDiana Valdivieso20Ahuachapán EslobakyaPetra Mokrošová20Michalovce EslobenyaPolona Baš21Maribor EspanyaEva González22Sevilla Estados UnidosSusie Castillo23Lawrence EstonyaKatrin Susi23Tallin GresyaMarietta Chrousala20Atenas GuwatemalaFlorecita Cobian19Antigua GuyanaLeanna Damond25New Amsterdam HamaykaMichelle Lecky25Kingston HaponMiyako Miyazaki25Kumamoto IndiyaNikita Anand19New Delhi IrlandaLesley Flood21Limerick IsraelSivan Klein19Herusalem ItalyaSilvia Ceccon20Vicenza KanadaLeanne Marie Cecile26Tecumseh Kapuluang KaymanNichelle Welcome23Bodden Town KolombyaDiana Mantilla21Bucaramanga Kosta RikaAndrea Ovares22San José KroasyaIvana Delic23Rijeka MalaysiaElaine Daly26Kuala Lumpur MawrisyoMarie-Aimée Bergicourt24Terre Rouge MehikoMarisol González20Torreón NamibyaNdapewa Alfons24Windhoek NiheryaOhumotu Bissong19Yala NikaragwaClaudia Salmeron25Managua Noruwega Hanne-Karine Sørby24Oslo Nuweba SelandiyaSharee Adams23Auckland OlandaTessa Brix22Oud-Beijerland PanamaStefanie de Roux20Lungsod ng Panama PeruClaudia Ortiz de Zevallos21Arequipa PilipinasCarla Gay Balingit19Angeles PinlandiyaAnna Maria Strömberg20Kristinestad PolonyaIwona Makuch21Kielce Porto RikoCarla Tricoli21Vieques PransiyaEmmanuelle Chossat23Paris Republikang DominikanoAmelia Vega18Santiago Republikang TsekoKateřina Smržová22Praga RusyaOlesya Bondarenko24Khabarovsk Serbiya at MontenegroSanja Papić19Novi Sad SingapuraBernice Wong25Singapura SuwesyaHelena Stenbäck23Piteå SuwisaNadine Vinzens19Chur TaylandiyaYaowalak Traisurat19Nakhon Si Thammarat TaywanSzu-Yu Chen25Taipei Timog AprikaCindy Nell21Johannesburg Timog KoreaKeum Na-na19Daegu Trinidad at TobagoFaye Alibocus23San Fernando TsinaWu Wei23Fuzhou TsipreIvi Lazarou20Limassol TurkiyaÖzge Ulusoy20Istanbul UkranyaLilja Kopytova18Dnipro UnggaryaViktoria Tomozi20Budapest

 Mga tala 

 Mga sanggunian 

 Panlabas na kawing 

 Opisyal na website

Kategorya:2003